**Rasmus Sandin** (s. 7. maaliskuuta 2000 Uppsala, Ruotsi) on ruotsalainen jääkiekkopuolustaja, joka pelaa NHL-joukkue Washington Capitalsissa. Toronto Maple Leafs varasi Sandinin ensimmäisellä kierroksella 29. pelaajana NHL:n varaustilaisuudessa 2018.

Pelityyli
---------

*The Sports Forecaster* -sivuston mukaan Sandin on lahjakas, liikkuva puolustaja, joka syöttää ja luistelee hyvin sekä ajattelee peliä fiksusti. Hän tekee hyökkäyspäässä hyvin pisteitä, mutta Sandin myös sijoittuu hyvin omassa puolustuspäässä, lukee peliä hyvin ja käyttää aktiivisesti mailaansa. Hänen tulisi kuitenkin kehittyä kokonaisvaltaisesti, parantaa kiekotonta pelaamistaan ja lisätä massaa. Sandin ei ole myöskään pelipaikkaansa nähden kovin isokokoinen.

Ura
---

### Seuraura

Sandin on Gimo IF:n kasvatti. Hän siirtyi juniorina sittemmin MODO Hockeyn organisaatioon. Kesken kauden 2014–2015 Sandin vaihtoi sieltä Almtuna IS:n junioreihin. Hän oli U16 Division 1:ssä joukkueensa tehokkain puolustaja tehoilla 7+15=22. Kaudeksi 2015–2016 Sandin palasi MODO Hockeyn paitaan ja siirtyi seuran J18-junioreihin. Tammikuussa 2016 hän siirtyi sieltä Brynäs IF:n J18-junioreihin, mutta Sandin vahvisti myös seuran U16-junioreita, jossa hän voitti U16 SM:n mestaruuden.

Chicago Steel varasi Sandinin 236. pelaajana USHL:n varaustilaisuudessa 2016. Hän jatkoi kaudella 2016–2017 uraansa kuitenkin Brynäsin junioreissa. Kesäkuussa 2017 Sandin teki kaksivuotisen SHL-sopimuksen Rögle BK:n kanssa. Samana kesänä OHL-joukkue Sault Ste. Marie Greyhounds varasi hänet 52. pelaajana CHL:n varaustilaisuudessa. Sandin aloitti kauden 2017–2018 Röglen SHL-joukkueessa. Hän teki SHL-debyyttinsä runkosarjan avauskierroksella 16. syyskuuta 2017 vieraissa Malmö Redhawksia vastaan. Sandin sai ottelussa jääaikaa 16 minuuttia ja hän keräsi teholukeman –2. Sandin pelasi Röglessä viisi runkosarjaottelua tehden yhden syöttöpisteen, kunnes lokakuussa seura lainasi hänet loppukaudeksi Sandinin varanneen Sault Ste. Marie Greyhoundsin OHL-joukkueeseen.

Sandin teki Greyhoundsissa kaudella 2017–2018 51 runkosarjaottelussa tehot 12+33=45 ja 24 playoff-ottelussa tehot 1+12=13. Hän eteni joukkueen kanssa aina J. Ross Robertson Cup -finaaleihin saakka, mutta mestaruuden vei kuitenkin Hamilton Bulldogs otteluvoitoin 4–2. Sandin valittiin kauden päätteeksi OHL:n ensimmäiseen tulokkaiden tähdistökentälliseen. Hänet palkittiin joukkueensa parhaana tulokkaana ja Sandin oli ehdolla myös koko liigan parhaalle tulokkaalle myönnettävän Emms Family Awardin voittajaksi, mutta palkinnon voitti lopulta kuitenkin Barrie Coltsin Andrei Svetšnikov.

Toronto Maple Leafs varasi Sandinin ensimmäisellä kierroksella 29. pelaajana NHL:n varaustilaisuudessa 2018. Hän teki jo heinäkuussa seuran kanssa kolmivuotisen tulokassopimuksen, joka tuo Sandinille NHL:n puolella 925 000 dollaria kaudessa. Maple Leafs lähetti hänet syksyn harjoitusleirin päätteeksi AHL-joukkue Toronto Marliesin vahvuuteen. Sandin pelasi siellä koko kauden 2018–2019, jolloin hän teki 44 runkosarjaottelussa tehot 6+22=28 ja 13 playoff-ottelussa kymmenen syöttöpistettä. Syksyn 2019 harjoitusleirin päätteeksi Sandin otti paikan Maple Leafsin NHL-kauden 2019–2020 avauskokoonpanosta. Hän teki NHL-debyyttinsä näin ollen runkosarjan avauskierroksella 2. lokakuuta 2019 Ottawa Senatorsia vastaan. Sandin sai ottelussa jääaikaa 8.58 minuuttia. Hän keräsi ottelussa myös yhden syöttöpisteen oltuaan kakkossyöttäjänä Trevor Mooren tekemään maaliin. Kuuden ottelun jälkeen Sandin lähetettiin Marliesin AHL-joukkueeseen, kun Maple Leafs kutsui puolestaan vahvuuteensa Adam Gravelin. Tammikuussa 2020 hänet nostettiin takaisin Maple Leafsiin, kun Morgan Rielly loukkaantui.

Helmikuussa 2023 Maple Leafs kauppasi Sandinin Washington Capitalsiin vaihdossa Erik Gustafssoniin ja ensimmäisen kierroksen varausvuoroon vuoden 2023 varaustilaisuudessa.

### Maajoukkueura

Sandin pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi pronssiin. Vuoden 2019 turnauksessa hän jakoi Ruotsin sisäisen tehotilaston voiton Adam Boqvistin ja David Gustafssonin kanssa lukemalla +4. Sandin valittiin Kazakstania vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2020 turnauksessa hän toimi Ruotsin varakapteenina. Sandin oli tehoilla 3+7=10 koko turnauksen tehokkain puolustaja. Hän jakoi myös joukkueensa sisäisen syöttöpörssin voiton Nils Lundkvistin kanssa. Sandin valittiin turnauksen parhaaksi puolustajaksi ja tähdistökentälliseen. Valmennus valitsi hänet Ruotsin turnauksen yhdeksi kolmesta parhaasta pelaajasta. Sandin valittiin myös Venäjää vastaan pelatun välieräottelun päätteeksi joukkueensa ottelun parhaaksi pelaajaksi.

Sandin pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Ruotsin kapteenina ja voitti pronssia. Sandin pelasi myös World U-17 Hockey Challengessa vuonna 2016, jolloin hän toimi myös Ruotsin kapteenina. Yhteensä Sandin on pelannut 14 nuorten ja 26 poikien maaottelua.

Muuta
-----

Sandinin isoveli Linus pelaa hyökkääjänä SHL-joukkue HV71:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Rögle BK | SHL | 5 | 0 | 1 | 1 | 0 | – | – | – | – | – |
|  | Sault Ste. Marie Greyhounds | OHL | 51 | 12 | 33 | 45 | 24 | 24 | 1 | 12 | 13 | 8 |
| 2018–2019 | Toronto Marlies | AHL | 44 | 6 | 22 | 28 | 16 | 13 | 0 | 10 | 10 | 6 | JMM | 5 | 2 | 2 | 4 | 4 |
| 2019–2020 | Toronto Maple Leafs | NHL | 28 | 1 | 7 | 8 | 10 | – | – | – | – | – | JMM | 7 | 3 | 7 | 10 | 6 | Ykköstähdistö |
|  | Toronto Marlies | AHL | 21 | 2 | 13 | 15 | 17 | – | – | – | – | – |
| 2020–2021 | Toronto Maple Leafs | NHL | 9 | 0 | 4 | 4 | 0 | 5 | 1 | 0 | 1 | 0 |
|  | Toronto Marlies | AHL | 1 | 0 | 0 | 0 | 0 | – | – | – | – | – |
| 2021–2022 | Toronto Maple Leafs | NHL | 51 | 5 | 11 | 16 | 4 | – | – | – | – | – |
| 2022–2023 | Toronto Maple Leafs | NHL | 52 | 4 | 16 | 20 | 23 | – | – | – | – | – | MM | 7 | 0 | 1 | 1 | 0 |
|  | Washington Capitals | NHL | 19 | 3 | 12 | 15 | 16 | – | – | – | – | – |
| 4 kautta | yhteensä | NHL | 159 | 13 | 50 | 63 | 53 | 5 | 1 | 0 | 1 | 0 |
| 3 kautta | yhteensä | AHL | 66 | 8 | 35 | 43 | 33 | 13 | 0 | 10 | 10 | 6 |

Lähteet
-------

* Rasmus Sandin The Internet Hockey Databasessa (englanniksi)
* Rasmus Sandin Eurohockey-sivustolla (englanniksi)
* Rasmus Sandin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Rasmus Sandin *Elite Prospects*. Everysport Media Group AB.  (englanniksi)
2. ↑  Rasmus Sandin Stats, Profile, Bio, Analysis and More *sportsforecaster.com*. XML Team Solutions, LLC. Viitattu 16.7.2018. (englanniksi)
3. ↑  Elite Prospects - Almtuna IS U16 *eliteprospects.com*. Everysport Media Group. Viitattu 15.1.2020. (englanniksi)
4. ↑  Hägglund, Per: Modo tappar jättetalang – hamnar i Brynäs *allehanda.se*.  4.1.2016. MittMedia AB. Viitattu 19.6.2018. (ruotsiksi)
5. ↑  Mauritzson, Lasse: Talangfull brödraduo till Rögle *roglebk.se*.  12.6.2017. Rögle Marknads AB. Viitattu 19.6.2018. (ruotsiksi)
6. ↑  Rasmus Sandin *SHL.se*. SHL AB. Viitattu 19.6.2018. (ruotsiksi)
7. ↑  Mauritzson, Lasse: Rasmus Sandin lånas ut *roglebk.se*.  17.10.2017. Rögle Marknads AB. Viitattu 19.6.2018. (ruotsiksi)
8. ↑  2017-2018 Team Award Winners Announced *soogreyhounds.com*.  17.3.2018. Soo Greyhounds. Viitattu 19.6.2018. (englanniksi)
9. ↑  OHL Announces 2017-18 Awards Finalists *ontariohockeyleague.com*.  4.4.2018. Toronto, ON:  Ontario Hockey League. Viitattu 19.6.2018. (englanniksi)
10. ↑  Maple Leafs Sign Rasmus Sandin to Entry-Level Contract *nhl.com/mapleleafs*.  16.7.2018. Toronto Maple Leafs. Viitattu 11.1.2019. (englanniksi)
11. ↑  Pönniö, Toni: Hienon juniorikauden pelannut ruotsalaispuolustaja teki NHL-sopimuksen – diilissä kuitenkin erikoinen yksityiskohta! *suomikiekko.com*.  16.7.2018. Nordic Sport Media. Viitattu 16.7.2018.
12. ↑  Hornby, Lance: Leafs' Trevor Moore is glad Babcock pushes him *torontosun.com*.  16.7.2018. Postmedia Network Inc. Viitattu 11.1.2019. (englanniksi)
13. ↑  Ottawa Senators - Toronto Maple Leafs - October 2nd, 2019 *NHL.com*.  2.10.2019. National Hockey League. Viitattu 15.1.2020. (englanniksi)
14. ↑  Maple Leafs recall Kevin Gravel from Marlies; Loan Rasmus Sandin *nhl.com/mapleleafs*.  14.10.2019. Toronto Maple Leafs. Viitattu 15.1.2020. (englanniksi)
15. ↑  Shemeikka, Anssi: Aleksander Barkovin laukaus mursi NHL:n tähtipuolustajan jalan – nuorten MM-kisoissa hurmanneelle avautuu mahdollisuus *MTVuutiset.fi*.  14.1.2020. MTV Oy. Viitattu 15.1.2020.
16. ↑
17. ↑  Elite Prospects - Sweden U20 *eliteprospects.com*. Everysport Media Group. Viitattu 15.1.2020. (englanniksi)
18. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  6.1.2019. IIHF.  Arkistoitu 3.3.2021. Viitattu 11.1.2019. (englanniksi)
19. ↑  Elite Prospects - Sweden U20 *eliteprospects.com*. Everysport Media Group. Viitattu 15.1.2020. (englanniksi)
20. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 15.1.2020. (englanniksi)
21. ↑  Linus Sandin *Elite Prospects*. Everysport Media Group AB.  (englanniksi)